كلمات اغنية الوالي تي ام اكس
الوالي
من يوم اللي كنت صغير و انا ع نفس المبادئ
أبي قلي حتى توصل بدك شوية ارادة
الدنيا دار كآبة اصحى لا تدور عالسعادة
و انا ماشي بالنصيحة بالرغم من اضطرابي
لا تدقو عليي خالص سكرنا باب الوفا
تعلمو تحكو بالوش بدل ما تحكو بالقفى
مالي مهتم حتى صالح امشو نباعو بالهفى
قطعنا حبل الوصل خالص لكم مني بس جفى
انا سيء انتو المناح هيك البشر بنصفى
حلم حياتي شفتو راح نجم بالسما نطفى
لسا موجود لكنو OUT برا المجرة انتفى
عداوة بيني و بين الماضي حقها عمري اللي ندفع
حتى لو الفرصة جتني ماتت الرغبة خلص
كآبة عمت كل الكون خلتني شوط فرص
جن الفرس لما انحبس حاول مية مرة بس عبس
شو استفدنا من الجنة لما نكون جوا القفص ها
كل يوم الصبح بوقف بطلع عالمراية
بضحك بوشي لكن ميت انا متدايق
بعرف اني مالي منيح تفكيري باللي جاية
صح عملت يلي عليي لكن مش تلك النهاية
يلي كنت انا بطمحلا الدنيا ارض و قحلة
يوم الروح تطلع لربها الكل ببكي انا بفرحلا
لو للآخرة سكة واضحة أول شخص انا بنزحلا
انتو راكدين ورا الدنيي يلي بعيني شايفا صحرا
مافي شي بضل ع حالو الحياة مشهد بس مخيف
لما صفينا بغابة ما بترحم الضعيف
بقايل مية خرا باليوم و بدكم ياني اضل نضيف
لو قراري اليوم بإيدي لارجع عيش حياة الريف
فيروسات انتو مرضى نفسيات يفضح عرضا
اوس*خ من مكب زبالة اوس*خ من صراع السلطة
اوس*خ من نفسيتي الخرا يلي تعبت لحتى صرتا
اوس*خ من عشرة بشر لهلأ نادم اني صنتا
مع ذلك بتشوفني لسا مكمل بهل حياة
و كلشي مر علينا هو عبارة عن دروس
و ليومنا نحنا طلاب
انت وين سارد لوحدي انا و الليل
مشتاق لقصص قديمة بواسي حالي بحكي خير
شايف ايامي عم تمشي بدي وقفا مالي حيل
كلشي اجا مرة وحدة كتت المشاكل سيل
تراكم حمل دنيي حتى كسر ضهر الخيل
عالم ماشي بالمقلوب لهيك تركتو حادث سير
لسا شب بس قلبي شاب و السواد اللي تحت العين
رسم ظروف عدت عليي محسوبة عليي دين
راجع حتى سدها لكن بعد الحرب استراحة
ايوا صح انا اللي حاكم لكن خرا عالساحة
ياما ناس طلعلا صوت علمتا فن السباحة
تعودو عليي سادي بس خذلتن الصراحة
لأنك ما حتصير نجم طول ما انت حاسد سروالي
بيتمونني اني موت حتى يمسك حد بدالي
صح حياتي تدمرت لكن لسا بداري حالي
و انتو حتضلو خدم يوم يرجع للسين الوالي
مالي نفس اسوي شي حتى نزلك اغاني
اكتئاب عشش بداخلي كرهني الحياة عماني
يمكن كوني حد صريح انا اكتر حد اذاني
و الحياة اللي عايشا اليوم تكتيكات انا بزماني
راسما قصص نهيتا من زمان و حاسما
بصطاد فريستي وحدي داقت عينن بدن قاسما
النفس طماعة بس مش هيك النفس نفسا خادما
بحسن لسا عم براهقو و انا الدنيي خاتما
خلص كم غلط شفت ضليت ساكت و مشيت
طلعتو خرا بس بالفطرة deep as shit
لا تسوقلي فيها انك فاهم و انت مخك سمك الحيط
مو لتعرف تمشي اول حتى ركبك بسكليت
الحكي سهل كلو بحكي و اللي بسوو صاحبي قلة
كللو واضح من عنوانو مش مستني مستني صاحبي يقلي
انتو ما الكن ما بربا انتو بتحبوا المذلة
واللي مالي عاجبه حكيي خله يمشي بس يولي
كلمات تراك الوالي تي ام اكس